Antwoorde van 17-10-2019 (vlak 2)
Die deelnemers op vlak 2 het die toets van 17-10-2019 só ingevul:
Rusland is die land met die grootste ........ ter wêreld.
oppervlak of oppervlakte
Die woorde "oppervlak" en "oppervlakte" is eintlik nie sinoniem nie, maar in die praktyk word hulle maar baie oor­vleuelend gebruik. "Oppervlak" verwys na die boonste vlak; die oppervlak van iets kan dus grof of glad of vuil of onstuimig of blink of sag of so iets wees. Daarenteen is "oppervlakte" ’n grootte wat aangedui kan word deur ’n maatwoord, soos vierkante meter of morg of hektaar. Dus: Die oppervlak van die dam is vanoggend so glad soos ’n spieël, maar Die oppervlakte van die dam is ongeveer 10 vier­kante kilometer.
Woestyne is van die ........ plekke op die aarde.
In die oortreffende trap word die woord "mees" nooit saam met "-ste" gebruik nie.
Die nuwe musiekvideo van ........ is nogal opspraakwekkend.
Alle soorte eiename begin met 'n hoofletter. Aanspreekvorme begin gewoonlik met kleinletters ("Geagte lady Anne"), maar in hierdie geval is "Lady Gaga" die naam van die kunstenaar (net soos "Lady Antebellum").
Sien ook die bladsy Persoonsname.
Die weer het oornag skielik verander.
Wat is die woordsoort van "oornag" in bostaande sin?
'n Bywoord modifiseer die werkwoord of 'n byvoeglike naamwoord. 'n Mens kan bepaal of 'n woord 'n bywoord is deur te kyk of die woord die vraag "Hoe?" van die werkwoord of adjektief beantwoord, byvoorbeeld: Hoe het die weer skielik verander? Die antwoord: oornag.